ଡ୍ରେସିଂ ରୁମ୍‌କୁ ଫେରି ପ୍ରବଳ କାନ୍ଦିଥିଲେ ଏହି କ୍ରିକେଟର୍‌, ସ୍ତ୍ରୀ କଲେ ଖୁଲାସା
ବ୍ରିସ୍ବେନ୍,୧୪।୧: ବର୍ଡର-ଗାଭାସ୍କର ଟ୍ରଫିର ଆଉ ଗୋଟିଏ ମ୍ୟାଚ୍ ବାକି ଅଛି। ସିଡନୀ ଖେଳାଯାଇଥିବା ଡ୍ର ରହିବା ପରେ ସିରିଜ ୧-୧ରେ ରହିଛି। ସିଡନୀ ଟେଷ୍ଟ ଡ୍ରରେ ଅଫ ସ୍ପିନର ରବିଚନ୍ଦ୍ରନ ଅଶ୍ୱିନଙ୍କ ଏକ ବଡ଼ ହାତ ଥିଲା। ସେ ବ୍ୟାଟ ସହିତ ଚମତ୍କାର ପ୍ରଦର୍ଶନ କରିଥିଲେ। ଅଶ୍ୱିନ ୧୨୮ ବଲ ସମ୍ମୁଖରେ ଅପରାଜିତ ୩୯ ରନର କରିଥିଲେ ଏବଂ ହନୁମା ବିହାରୀଙ୍କ ସହ ୨୫୯ ବଲ ଖେଳି ସେ। ଅଶ୍ୱିନଙ୍କ ଏହି ଇନିଂସ ତାଙ୍କ ଟେଷ୍ଟ କ୍ୟାରିୟରର ଅନ୍ୟତମ ବିଶେଷ ପାଳି ଥିଲା। କାରଣ ସେ ଏହି ସମୟରେ ଅସହ୍ୟ ପିଠି ଯନ୍ତ୍ରଣା ଦେଇ ଗତି କରୁଥିଲେ। ସିଡନୀ ଟେଷ୍ଟର ଚତୁର୍ଥ ଦିନରେ ଅଶ୍ୱିନ କଷ୍ଟ ସତ୍ତ୍ୱେ ସେ ପଞ୍ଚମ ଦିନରେ ବ୍ୟାଟିଂ କରିବାକୁ ବାହାରିଥିଲେ। ସିଡନୀ ଟେଷ୍ଟ ପରେ ତାଙ୍କ ସ୍ତ୍ରୀ ପ୍ରୀତି ଅଶ୍ୱିନ ଭାବପ୍ରବଣ ହୋଇପଡିଛନ୍ତି। ମ୍ୟାଚ ସରିବା ପରେ ଅଶ୍ୱିନ ହୋଟେଲ ରୁମକୁ ଆସିବା ପରେ ପ୍ରବଳ କାନ୍ଦିଥିଲେ। ମ୍ୟାଚ୍ର ଶେଷ ଦିନ ପୂର୍ବ ରାତିରେ ମୁଁ ମୋର ଦୁଇ ଝିଅଙ୍କ ସହିତ ଅଲଗା କୋଠରୀରେ ଶୋଇଛି ଯାହା ଦ୍ୱାରା ଅଶ୍ୱିନ ସମ୍ପୂର୍ଣ୍ଣ ବିଶ୍ରାମ ପାଇପାରିବେ। ସିଡନୀ ଟେଷ୍ଟର ପଞ୍ଚମ ଦିନ ସକାଳେ ଭୟଙ୍କର ଯନ୍ତ୍ରଣା ଅନୁଭବ କରୁଥିଲେ। ଅଶ୍ୱିନ ମୋତେ କହିଥିଲେ ଯେ, ମୁଁ ଭାବୁଛି ମୋତେ ଫିଜିଓ ରୁମକୁ ଯିବାକୁ ପଡିବ। ସୌଭାଗ୍ୟବଶତ ଫିଜିଓର କୋଠରୀ ଆମ ପାଖରେ ଥିଲା। ସେ ସମୟରେ ଅଶ୍ୱିନ ସିଧା ଠିଆ ହୋଇପାରୁ ନ ଥିଲେ। ମୁଁ ଆଶ୍ଚର୍ଯ୍ୟ ହୋଇଥିଲି କାରଣ ମୁଁ ଅଶ୍ୱିନଙ୍କୁ ଏହିପରି ଦେଖି ନ ଥିଲି। ମୁଁ ଅଶ୍ୱିନଙ୍କୁ ପଚାରିଲି ତୁମେ କିପରି ବ୍ୟାଟିଂ କରିବ, ସେ ଉତ୍ତର ଦେଲେ – ମୁଁ ଜାଣେ ନାହିଁ, କିନ୍ତୁ ମୁଁ ଏକ ସମାଧାନ ଖୋଜିବି। ତା’ପରେ ଆମ ଝିଅ ଆଦ୍ୟା କହିଲା – ବାପା, ଆଜି ଛୁଟି ନିଅ। ଅଶ୍ୱିନ ରୁମରୁ ଯାଇଥିଲେ, ମୁଁ ଅନୁଭବ କଲି ଯେ କିଛି ଘଣ୍ଟା ପରେ ଏକ କଲ ଆସିବ ଯେ ଅଶ୍ୱିନଙ୍କୁ ସ୍କାନ ପାଇଁ ଡାକ୍ତରଖାନା ନିଆଯାଇଛି। କିନ୍ତୁ ଓଲ୍ଟା ହୋଇଥିଲା। ସେ ବ୍ୟାଟିଂ କରିବାକୁ ପଡିଆକୁ ଯାଇ ମ୍ୟାଚ୍ ବଞ୍ଚାଇ ଥିଲେ। ମ୍ୟାଚ୍ ପରେ ହୋଟେଲ୍ ରୁମ୍କୁ ଆସି ସେ ପ୍ରବଳ ହସିବା ସହ କାନ୍ଦିଥିଲେ। ଆଖିରେ ପ୍ରବଳ ଲୁହ ଥିଲେ ମଧ୍ୟ ଚେହେରାରେ ଖୁସି ଥିଲା।